**Четврти јавен состанок на Агенцијата за аудио и аудиовизуелни медиумски услуги за 2021**

**Добиени ставови и мислења од присутните учесници**

**24.12.2021 година**

Четвртиот јавен состанок на Агенцијата за аудио и аудиовизуелни медиумски услуги се одржа преку видео конференциска врска, на 24 декември 2021 година, со почеток во 12 часот.

Воведно обраќање имаше директорот на Агенцијата, д-р Зоран Трајчевски, кој ги презентираше активностите од изминатиот квартал, спроведени согласно Годишната програма за работа на Агенцијата.

 На состанокот беа презентирани и наодите од [Студијата за можностите за воведување на дигитално радио](https://avmu.mk/wp-content/uploads/2021/10/%D0%A1%D1%82%D1%83%D0%B4%D0%B8%D1%98%D0%B0-%D0%B7%D0%B0-%D0%BC%D0%BE%D0%B6%D0%BD%D0%BE%D1%81%D1%82%D0%B8%D1%82%D0%B5-%D0%B8-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5-%D0%B7%D0%B0-%D0%B2%D0%BE%D0%B2%D0%B5%D0%B4%D1%83%D0%B2%D0%B0%D1%9A%D0%B5-%D0%BD%D0%B0-%D0%B4%D0%B8%D0%B3%D0%B8%D1%82%D0%B0%D0%BB%D0%BD%D0%BE-%D1%80%D0%B0%D0%B4%D0%B8%D0%BE-%D0%94%D0%90%D0%91....pdf) во земјава и резултатите од [Анализата за можностите и потребите за воведување на DVB-T2](https://avmu.mk/wp-content/uploads/2021/10/%D0%90%D0%BD%D0%B0%D0%BB%D0%B8%D0%B7%D0%B0-%D0%BD%D0%B0-%D0%BC%D0%BE%D0%B6%D0%BD%D0%BE%D1%81%D1%82%D0%B8%D1%82%D0%B5-%D0%B8-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5-%D0%B7%D0%B0-%D0%B2%D0%BE%D0%B2%D0%B5%D0%B4%D1%83%D0%B2%D0%B0%D1%9A%D0%B5-%D0%BD%D0%B0-DVB-T2.pdf), кои за потребите на Агенцијата ги изработи Таргет комуникации.

На крајот на состанокот беше отворена панел дискусија, на која присутните учесници имаа можност да постават прашања и да дадaт свои коментари.

**Панел дискусија:**

***Игор Бојаџиев од Агенцијата за електронски комуникации*** – се заблагодари на Агенцијата за аудио и аудиовизуелни медиумски услуги и на колегите од Таргет комуникации за направените истражувања, кои нудат квалитетни податоци и информации. Во однос на [Студијата за можностите за воведување на дигитално радио](https://avmu.mk/wp-content/uploads/2021/10/%D0%A1%D1%82%D1%83%D0%B4%D0%B8%D1%98%D0%B0-%D0%B7%D0%B0-%D0%BC%D0%BE%D0%B6%D0%BD%D0%BE%D1%81%D1%82%D0%B8%D1%82%D0%B5-%D0%B8-%D0%BF%D0%BE%D1%82%D1%80%D0%B5%D0%B1%D0%B8%D1%82%D0%B5-%D0%B7%D0%B0-%D0%B2%D0%BE%D0%B2%D0%B5%D0%B4%D1%83%D0%B2%D0%B0%D1%9A%D0%B5-%D0%BD%D0%B0-%D0%B4%D0%B8%D0%B3%D0%B8%D1%82%D0%B0%D0%BB%D0%BD%D0%BE-%D1%80%D0%B0%D0%B4%D0%B8%D0%BE-%D0%94%D0%90%D0%91....pdf), посочи дека една од клучните работи зошто во земјава во моментов не може да се воведе DAB технологија е законската пречка, бидејќи Законот за електронски комуникации предвидува Македонската радиодифузија (МРД) да поседува најмногу два национални дигитални мултиплексни системи. Моментално Македонската радиодифузија поседува два мултиплекси и ги користи за DVBТ технологијата, но нема начин како да се додели уште еден мултиплекс - без разлика што тој би се користел за друга технологија (DAB технологијата), како мултиплекс е дефиниран во Законот. Посочи дека можеби треба во заклучоците на Студијата да се наведе дека е потребна соодветна законска измена, за да може полесно да се спроведе и да се воведе уште еден мултиплекс. Тоа што Законот за електронски комуникации и го овозможува на Македонската радиодифузија како тест период, го добија вработените во МРД како предвремено одобрение и извршија тестирање во тој период, меѓутоа потребно е трајно законско решение. Додаде дека некаде во Студијата сретнал дека приватните радиостаници не треба да плаќаат на тој што би бил оператор, во случајот се разгледуваше сценариото МРД да биде оператор, но можеби најсоодветно би било државата да застане позади тоа. Посочи дека надоместокот којшто би го плаќале или треба да го плаќаат приватните радиостаници треба да биде минимален и само ќе ги покрива трошоците за одржување, во спротивно МРД би можела да се најде во непријатна финансиска ситуација за да го покрива и тој трошок.

***Светлана Петровска од Таргет комуникации***, одговори дека во Студијата е дадена една препорака и сугестија дека е потребно да има некој надоместок за минимално финансиско покривање, но тогаш би требало Македонската радиодифузија да има трошок со којшто ќе плаќа за промоција дека постои нова технологија. Од таа причина за да се креира целиот тој еко систем, во Студијата е наведено радијата да не плаќаат но да се обврзат дека ќе рекламираат за постоењето на новата технологија во оној период на преодна фаза, кога ќе има во ист период и FM и DAB технологија. Би можело и финансиски да се пресмета што повеќе ќе чини, надоместокот или рекламирањето. Во секој случај, самото воведување на технологијата без промоција нема да даде значаен резултат, бидејќи јавноста не е информирана што нуди новата технологија.

***Јане Јакимовски од Агенцијата за електронски комуникации,*** се надоврза во однос на измената на Законот за електронски комуникации, односно дека во новата европска директива за електронски комуникации стои обврска за сите возила во иднина да имаат задолжително DAB прием. Посочи дека кога ќе се менува Закон за електронски комуникации во делот за мултиплексите на Македонската радиодифузија, потребно е да се воведе и таква обврска.

**Прилог**

**Листа на присутни учесници на јавниот состанок**

|  |
| --- |
| **Листа на присутни учесници на четврти јавен состанок за 2021**  |
| **Бр.** | **Име и презиме** | **Институција** |
| 1 | д-р Зоран Трајчевски | **Агенција за аудио и аудиовизуелни медиумски услуги** |
| 2 | Селвер Ајдини |
| 3 | Зоран Фидановски |
| 4 | м-р Драгица Љубевска |
| 5 | м-р Арбен Саити |
| 6 | м-р Емилија Јаневска |
| 7 | д-р Андриана Скерлев Чакар |
| 8 | д-р Ивана Стојановска |
| 9 | Горјан Шекеринов |
| 10 | Сања Гудеска Здравковска |
| 11 | Јетон Исмаили |
| 12 | Димитар Тануров |
| 13 | Цветанка Митревска |
| 14 | Магдалена Д. Довлева |
| 15 | Катерина Доневска |
| 16 | Дафина Каневче |
| 17 | Тања Пачовска |
| 18 | Сашо Богдановски |
| 19 | Теодора Ристовска |
| 20 | Благој Христов | **Македонски Телеком** |
| 21 | Вера Самарџиева | **Македонски Телеком** |
| 22 | Јане Јакимовски | **AEK** |
| 23 | Игор Бојаџиев | **AEK** |
| 24 | БраниславБожиноски | **РА ФОРТУНА** |
| 25 | Емилија Гиноска | **Агенција за заштита на личните податоци** |
| 26 | Арбен Халили | **ТВ КЛАН МАЦЕДОНИА** |
| 27 | Реан Саити | **ТВ КЛАН МАЦЕДОНИА** |
| 28 | Ѓорѓи Савев | **СИТИ РАДИО** |
| 29 | Сања Фрковиќ | **Делегација на Европска Унија** |
| 30 | Слободан Беличански  | **/** |